Pavel Nedved

**Pavil Nedved** () — Çexiyalı keçmiş futbolçu. Yarımüdafiəçi kimi çıxış edib. O, Çexiyadan çıxan ən uğurlu oyunçulardan biri kimi qəbul edilir. O, daha çox İtaliya çempionatında "Latsio" və "Yuventus" klublarında çıxış edib və onlarla birlikdə bir sıra kuboklar qazanıb.

Dövrünün ən güclü yarımmüdafiəçilərindən biri hesab edilən o, 2003-cü ildə göstərdiyi gözəl oyuna görə mövsümün ən yaxşı oyunçusu kimi Qızıl topa layiq görülüb. İtaliyanın "Latsio" klubuyla UEFA Kuboklar Kubokunu qazanıb.

O, dözümlülüyü və uğurlu cinah ötürmələri ilə tanınırdı. "Yuventus"da oynadığı zaman "Yuventus" azarkeşləri ona "Çex qəzəbi" ləqəbini verirlər.

Nedved peşəkar futbolda 19 mövsüm keçirdikdən sonra 2009-cu ildə fubolçu karyerasını bitirir.

## Həyatı
30 avqust 1972-ci ildə Çexoslovakiyanın Almaniya sərhədində yerləşən Xeb şəhərində anadan olub və yaxınlıqdakı Skalnada kəndində böyüyüb.

## Karyerası
Nedved futbolçu karyerasına doğma Çexoslovakiyada başlayıb. Kiçik yaşlarından futbol azarkeşi olan o, 1977-ci ildə 5 yaşında Skalnanı təmsil edən "Tatran" klubunda oynamağa başlayıb. Nedved 1985-ci ildə Xeb şəhərini təmsil edən "Rudá Hvězda Cheb" klubuna keçir. Burda göstərdiyi istedadı ilə digər klubların marağını çəkən Pavel Nedved, Pilzeni təmsil edən "Şkoda Plzen" klubuna dəvət edilir.

1990-cı ildə Nedved hərbi xidmətinin bir hissəsi olaraq Çexiya ordusunun idarə etdiyi "Dukla Praqa" klubuna icarəyə verildi. 28 oktyabr 1991-ci ildə Nedved "Dukla Praqa"nın heyətində ilk oyununa çıxır. Hərbi xidməti bitirdikdən sonra 1992-ci ildə "Sparta Praqa" klubuna transfer oldu. Pilzen klubuyla Praqa klubunun arasında olan müqaviləyə görə Nedved xarici kluba keçərsə, Pilzen transfer haqqının 30%-ni almalı idi.

Nedved "Sparta"da 4 il keçirir və meydana çıxdığı 97 oyunda 23 dəfə fərqlənir.

1996-cı ildə təşkil olunmuş Avropa Çempionatındakı gözəl oyunundan sonra İtaliyanın "Latsio" klubuna transfer edilir. Nedved İtaliya klubu ilə 1,2 milyon lirə müqabilində dörd illik müqavilə imzaladı. 7 sentyabr 1996-cı ildə Bolonya ilə matçda "Latsio"nun heyətində A Seriyasında debüt etdii. Oktyabrın 20-də İtaliyada ilk qolunu "Kalyari"yə vurdu. Həmin mövsüm Nedved liqada "Latsio"nun heyətində yeddi dəfə qol vurdu.

Nedved "Latsio"nun heyətində liqada 137 oyunda meydana çıxaraq 33 qol vurur.

2001-ci ilin yayında Nedved 38,7 milyon avroya Turin "Yuventus"una keçir. Karyerasının sonuna kimi "Yuventus"un formasını geyinən futbolçu, burada meyda çxdığı 247 oyunda 51 qol vurur.

## Uğurları

### Komanda

#### "Sparta Praqa"
* Çexoslovakiya çempionu: 1992/93
* Çexiya çempionu (2): 1993/94, 1994/95
* Çexiya Kubokunun qalibi: 1996

#### "Latsio"
* İtaliya çempionu: 1999/00
* İtaliya kubokunun qalibi (2): 1997/98, 1999/00
* İtaliya Superkubokunun qalibi (2): 1998, 2000
* Kuboklar Kubokunun qalibi: 1998/99
* UEFA Super Kubokunun qalibi: 1999

#### "Yuventus"
* İtaliya çempionu (2): 2001/02, 2002/03, 2004/05, 2005/06 (son 2 titul ləğv edildi)
* İtaliya Superkubokunun qalibi (2): 2002, 2003
* UEFA Çempionlar Liqasının finalçısı: 2003

#### "Çexiya milli komandası"
* Vitse Avropa Çempionu 1996
* 2004-cü il Avropa çempionatının bürünc mükafatçısı

### Fərdi
* Qızıl topun qalibi (Fransa Futbol): 2003
* Çexiyada ilin futbolçusu (4): 1998, 2000, 2003, 2004
* Çex "Qızıl Topu" (6): 1998, 2000, 2001, 2003, 2004, 2009
* İtaliyada ilin futbolçusu: 2003
* 2004 "Qızıl Ayaq" Mükafatı Qalibi
* UEFA İlin Yarımmüdafiəçisi: 2003
* UEFA-ya görə Avropanın simvolik komandasına daxil edilib (3): 2003, 2004, 2005
* ESM üzrə 2 dəfə Avropanın simvolik komandasına daxildir: 2001, 2003
* "World Soccer"ə görə Dünyanın ən yaxşı futbolçusu: 2003
* "Guerin Sportivo"ya görə İtaliyada ilin futbolçusu: 2003
* İtaliyada ilin ən yaxşı əcnəbi futbolçusu: 2003
* 2004-cü il Avropa çempionatının nəticələrinə görə simvolik komandaya daxil edilib (UEFA-nın məlumatına görə)
* FIFA 100 siyahısındadır

## Oyun statistikası

### Klub
: Sources: Liqa oyunları, Yuventus heyətində İtaliya kuboku, Avropa statistikası

### Milli komanda

## İstinadlar

## Xarici keçidlər